
DISPUTATIO  MEDICA  -  . 


INAUGURALIS 

DE 

ANGINA  PECTORIS. 


PROCEMIUM. 

C^uuM  hodierni  medici  fructum  e  cadaveri¬ 
bus  morbidis  incidendis  percipiendum  jam  sa¬ 
tis  intelligant,  et  quanta  auxilia  inde  prge- 
beantur,  cum  ad  sedes  et  naturam  morborum 
ediscendas,  tum  ad  illustrandam  medendi  ra¬ 
tionem  probe  perspiciant ;  eo  factum  est,  ut 
plurima  mala  nuper  in  lucem  prodierint,  quse 
veteres  penitus  ignorabant,  aut  certe  inscii 

A 


o 


DE  ANGINA  PECTORIS. 


tractarunt;  ex  quibus  utique,  vel  prie  accessio¬ 
nibus  repentinis,  vel  notis  gravissimis,  qui- 
bus  hominem  torquet,  vel  tenebris,  quibus  ad- 
huc  causae  versantur,  nullum  fere  tanti  medi¬ 
corum  scrutari  interest,  quanti  illud  dirissi¬ 
mum,  cui  nomen  Angina  Pectoris. 

Hascce  et  studium  morbi  indagandi  tantos 
cruciatus,  et  tam  grave  discrimen  vit^e  exci¬ 
tantis,  et  tantilla  spe  miseros  mulcentis,  ad 
eundem  seligendum  hujus  disputationis  argu¬ 
mentum  me  impulerunt ;  eoque  lector  bene¬ 
volus,  amice  spero,  maculis  ignosceret,  pr® 
mali  indole  obscura,  paucisque  occasionibus 
ejus  testandi  mihimet  oblatis,  vix  profecto 
evitandis. 

HISTORIA  MALL 


Etiamsi  natura  et  noxae  excitantes  An¬ 
ginae  Pectoris  suadere  videantur,  eandem  ge¬ 
nus  humanum  olim  tentavisse,  aut  certe  ut 
primum  luxus  et  otium  vitae  invaluerunt ; 
nulla  tamen  fere  ejus  vestigia  in  veterum  aut 
recentiorum  medicorum  scriptis  inveniuntur  ; 
neque  omnino  ea  proprie  exculta  esse  videtur, 
donecHEBERDENUseximius,annoMDCCLxxii, 
luculentam  ejus  rationem  habuit  Morgag- 
Nius  quidem,  apud  ejus  thoracis  viscerum  sec¬ 
tiones  morbidorum,  complura  exempla  atrio¬ 
rum  cordis,  vel  vasorum  majorum  variis  vitiis 


Vide  London  Medical  Transactions,  tom.  ii. 

laborantium  edidit*;  quorum  nonnulla  An¬ 
ginae  Pectoris  propria  referunt :  at  lugendum 
est  eum  nequaquam  plenius  de  morbis  ante¬ 
cedentibus  disseruisse  ;  eoque  quisnam  affec¬ 
tus  eos  occiderint,  quorum  viscera  secuerat, 
vix  aut  ne  vix  statuendum  sit.  Unicum 
profecto  exemplum  meminit,  sine  dubio  ad 
propositum  morbum  referendum,  quippe  cu¬ 
jus  proprias  "notas  in  illo  prodiere;  neque  vdlus 
dubito  quin  huc  pertineret ;  hancce  oratio¬ 
nem  habet : 

Materfamilias  duos  et  quadraginta  annos 
nata,  diu  valetudinaria,  diuque  obnoxia  vix¬ 
erat  paroxysmo  cuidam  ad  hunc  modum  se 
habenti ;  A  concitatis  corporis  motibus  ingru¬ 
ebat  molestus  quidam  angor  intra  superiorem 
thoracis  sinistram  partem,  cum  spirandi  diffi¬ 
cultate,  et  sinistri  brachii  stupore  :  quae  om- 


*  Vide  Morgagnii,  de  Sed.  et  Caus.  Morb.  epist.  xvi.  art, 
xliii, ;  epist.  xvii.  art.  xvii, ;  epist.  xxvi.  art.  xxxi. ;  et  alias. 

ilia,  ubi  motus  illi  cessarent,  facile  remitte¬ 
bant.  Ea  igitur  mulier,  cum  circa  medium 
Octobrem  anno  mdccvii  Venetiis  in  conti¬ 
nentem  trajecta,  rheda  veheretur,  Isetoque  es¬ 
set  animo,  ecce  tibi  ille  idem  paroxysmus ; 
quo  correpta,  et  mori  se  aiens,  ibi  repente 
mortua  est.  Cadaver  in  urbem  vectum,  cum 
postridie  a  nobis  inspiceretur,  sublivida  facie, 
caetera  colore,  et  habitu  omnino  bono,  superi¬ 
oribus  tamen  partibus  nonnihil  strigosum  vi¬ 
sum  est.  Cum  autem,  ob  ea  qu£e  paulo  ante 
narrata  sunt,  mihi  aneurysmatis  suspicio  es¬ 
set  ad  arcum  magnge  arterise,  a  thorace  incep¬ 
ta  dissectio  est.  In  hoc,  ‘pari  utri nque  copia,  nec 
illa  exigua,  effusum  era,t  serum  per  se  cruen¬ 
tum  ;  animadversum  enim  fuerat  nihil  san¬ 
guinis  in  pectoris  incisione  illuc  excidisse. 
Sani  pulmones;  nisi  quod  dissecti,  ut  postea  vi¬ 
dimus,  nimio  redundabant  spumoso  sero.  Cor 
potius  magnum  et  durum  valde  ac  robustum. 
Aorta  ad  curvaturam  non  parum  dilata,  justa 
alibi  in  trunco  ramisque  majoribus  latitudine. 

Sed  intus,  ubicunque  incideres,  hic  illic  inae¬ 
qualis,  nec  sine  osseis  perfectis  squamulis, 
nedum  crebris  inchoaturum  indiciis.  Quae 
cum  videremus,  universum  truncum,  majo¬ 
resque  ramos  aperuimus :  in  ilioque  ab  ipsa 
origine  pone  semilunares  valvulas,  quae  durae 
hic  illic  erant,  et  cum  futuri  ossis  initiis  ad 
iliacas  usque  arterias  descripta  vitia  animad¬ 
vertimus.  Per  has  tamen,  perque  alias  etiam 
superiores,  ac  nominatim  subclaviam  sinis¬ 
tram,  minime  propagabantur,  si  primam  exci¬ 
pias  alterius  illius  arteriie  partem,  quee  caroti¬ 
di,  et  subclaviae  dextra3  originem  praebet.'  Hinc 
oculos  ad  cor  referentes,  et  ad  c^etera  quse  ip¬ 
si  annexa  sunt,  vasa, , nihil  usquam  conspexi¬ 
mus  vitii,  nisi  quod  pulmonaris  venae  caudex 
paulo  visus  est  aequo  major.  In  hoc,  et  in 
abjecto  ventriculo  sanguis  erat  paucus,  isque, 
Alt  aliis  omnibus  in  locis,  niger  et  omnino  flui¬ 
dus.  Sed  in  pulmonaris  arteriae  trunco  non 
paucus  ;  quanquam  in  ventriculo  dextro,  ejus- 
que  auricula  nullus,  facile  quia  per  venam  ca- 

vam,  paulo  ante  infra  jecur  incisam,  deflux¬ 
erant  *  ” 

At  vero  inscius  Morgagnius  adeo  lucide 
hunc  affectum  depinxit,  ejusque  propriam 
naturam  ignorasse  videtur;  neque  profecto  no¬ 
mine  designavit :  proinde  jure  denegamus  ei 
laudem  inveniendi  et  cognoscendi  naturam  et 
sedem  hujus  gravissimi  vit^e  flammse  morbi, 
quam  optime  palmam  preeripitHEBERDENUsf; 
qui,  pr^E  strangulatione  fatum  misero  instans 
minitante,  et  pectoris  impatibili  angore,  eum, 
nec  injuria,  Angina  Pectoris  appellavit;  quas 
vox  notas  mali  pessimas  insignit,  neque  ali¬ 
quid  incerti  aut  male  perspecti  amplectitur  ; 
eoque,  nostro  judicio,  Parreianse  J  praestat. 
Heberdenus,  apud  jam  memoratam  disserta- 


*  Vide  Morgagoii  de  Sed,  et  Caus.  Morb.  Epist,  xxvi, 
art.  xxxi. 

f  Vide  London  Medical  Transactions,  tom,  ii. 

X  Vide  Parreium  de  Syncope  Anginosa, 

tionem,  quie  sedes,  quse  causa  continens  sit 
mali,  non  pro  certo  statuit;  nimirum,  nondum 
ei  contigerat  mortuorum  corpora  secare;  at 
conjicit  id  fortasse  spasmo  alicujus  pectoris 
visceris  inniti.  Alterum*  deinde  exemplum, 

summique  momenti  prodidit,  cujus  ipseregro- 
tans  historiam  conscripserat,  cadavere  ab  ex¬ 
imio  Joh  anne  Huntero  inciso  :  hsecce  tan¬ 
tum  ad  malum  spectantia  oculis  obvenerunt : 
Magna  arteria,  ubi  se  arcuat,  hic  illic  passim 
in  os  conversa,  pleura  et  pulmones  cohaeren¬ 
tes,  et  sanguis,  solutiori  compage,  non  coiens  ; 
id  quod  ipsi  Morgagni o  conspicere  contige¬ 
rat. 

Eodem  fere  tempore,  Heberdenus,  coram 
Collegio  Regio  Medicorum  Londinensi,  alter¬ 
um  dignissimum  memoratu  protulit  exem¬ 
plum,  quod  Wallius  ad  eum  miserat ;  hic 
inspecto  cadavere,  patuerunt  amplificatio  cor- 


Vide  Eondoij  IVIedical  Transactions,  tom.  iy. 

dis  et  curvaturse  arterias  magnae,  ethujus  val- 
vulas  semilunares,  in  os  induratse ;  porro  red¬ 
dere  rationem  malorum  conatus  est,  perhi- 
buitque  ea  vitio  jam  dicto  valvularum  innixa 
esse;  nimirum  sic  factum  esse,  ut  valvulis  of¬ 
ficio  imparibus,  pars  sanguinis  in  ventriculum 
reflueret. 

»  *  1 

Fothergillius  insuper  tria  edidit  exem- 

I 

pia*,  ex  quibus  unum  praepollet,  summi. mo¬ 
menti  ;  mortui  enim  corpus  summa  peritia 
scrutatus  est  Johannes  Hunterus  ;  unde 
plurimum  lucis  huic  morbo  illuxit. 

Anno  MDCCxcv,  BLACKitfes  de  Newry 
lucide  anginam  pectoris  depinxit  f ;  quem 
Parreius  testatur  fere  primum  publice  me¬ 
minisse  arterias,  quae  cor  nutriunt,  hic  in  os 
indurescere  :  hanc  tamen  laudem,  optimo  jure. 


Vide  London  Med.  Observ.  et  Inq.  tom.  v. 
t  Vide  London  Medical  Memoirs,  tom.  iv. 

praeripit  Fothergiilius,  qui  illud  anno 
MDCCLxxv  notavit ;  quod  mirandum  oblitum 
esse  Pakreium  ;  eo  magis  cum  buic  potissi¬ 
mum  noxie  excitanti  anginam  pectoris  tribuit; 
et  proprie  meminit  exempla,  quse  edidit  Fo- 

THERGILLIUS. 

Everardus  Homius  fuse  disseruit  de  cog¬ 
nati  ejus  JoHANNis  Hunteri  gravi  isto  et 
abnormi  affectu,  qui  eum  complures  annos 
torsit,  denuoque  subito  occidit  * ;  hic  profec¬ 
to  implicitus  erat,  et  nequaquam  facile  discer»^ 
nendus ;  magnopere  tamen  anginam  pectoris 
retulit,  imo  forsan  ipsa  gravissima  extitit. 

V 

Plurimi  alii  historias  morborum  conscrip¬ 
serunt,  quos  ipsi  ad  propositum  retulerunt; 
harum  revera  huc  spectare  videtur  a  Perci- 
VALLio  t  et  JoHNSTONio  J ;  aliorsum  relegan- 


*  Vide  Home’s  Life  of  Hunter. 
t  Vide  London  INIedical  Memoirs,  tom.  i. 

Vide  London  Medical  Transactions,  tom.  iii. 

dae  ab  Haygaiithio  %  Smithio  f  et  Hamil- 
TONio  :j:  editae. 

Butterus  de  angina  pectoris  agens,  aiFec- 
tuin  describit,  cui  nomen  imposuit,  Dia- 

t 

phragmatic  Gout sed  malum,  de  quo  dispu¬ 
tat,  adeo  alienum  est  ab  angina,  ut  nullus  hae¬ 
ream  quin  eum  penitus  fefellerint,  et  latuerint 
causae  et  natura  mali  de  quo  agebat. 

Primus  omnium  Parreius,  BathoniiB  me-' 
odicinam  faciens,  plenam  et  bene  ordinatam 
morbi  rationem  scriptis  mandavit.  Diuturno 
usu  et  indagatione  acerrima  doctus  statuit 
aerumnas,  quibus  miseros  torquet,  arteriis  co¬ 
ronariis  in  os  conversis  prorsus  deberi ;  quam 
conversionem  binis  exemplis  ostendit  memo¬ 
ratis  ;  alteri,  quod  edidit,  ea3dern  arteriae  car¬ 
tilagineae  factae  sunt,  intus  quadam  meinbra- 


*  Vide  Edin.  Med.  Comment.  tom.  v. 


t  Ibid.  tom.  ix. 


l  Ibid.  tom.  iii. 

na  obtiiratee,  isti  consimili,  quas  asperam  arte¬ 
riam  in  cynanche  tracheali  male  habet.  Sub 
genere  Syncope  collocato  morbo,  Syncope  An- 
ginosa  vel  Angens  nominavit  :  at  plurimum 
inter  eam  et  syncopen  interes t,  nimirum  sen¬ 
sus  et  motus  huic  quiescentes,  illi  tantum  he¬ 
bescunt  ct  imminuuntur  :  cum  vero  ejus  de¬ 
finitio,  me  judice,  cictcris  praestat,  ea  uti  ali- 
(juantum  mutata  haud  dubitabo. 


DEFINITIO. 

Motus  cordis  plus  minus  ve  imminutus  in¬ 
ter  ambulandum,  vel  ex  aliquo  nisu  abnormi; 
angor  et  dolor  impatibiles  pectoris,  vitas  flam- 
nnc  extinctionem  intentantes;  dolor  a  corde 
ad  sinistram  mammam,  imo  sa;pe  ad  brachium 
pertinens. 

IS 


INDICIA  MORBI, 

♦ 

Angina  Pectoris  quinquagenarios  potissi- 
inuiu  adoriri  consuevit,  juniores  rarius;  non 
tamen  desunt  historiae,  unde  veri  sit  simile, 
hos  etiam  fuisse  correptos  ;  quas  valde  suspi¬ 
cor  ab  ea  esse  alienas  ;  eodem  que  releganda 
conjicio  exempla,  quorum  meminit  Heber- 
DENUS,  viginti  annos  natorum  angina  pec¬ 
toris  aegrotantium. 

Uterque  sexus  ei  est  opportunus;  procli¬ 
viores  autem  mares,  prsesertim  vegeti,  plenio¬ 
res  et  pinguedine  graves  :  subinde  paulo  ante 
gravem  accessionem,  homo  vagos  pectoris  do¬ 
lores  fuit  expertus,  at  leviores  quam  qui  me¬ 
tum  incutere  possent ;  saspius  malum  derepen¬ 
te  invadit,  nullis  pr^enunciis. 

Hic  morbus  miseros  non  continenter  urget, 
sed  intermissis  temporibus  certa  lege  carenti¬ 
bus,  accedit  et  decedit.  Vehementiore  nisu,  am¬ 
bulatione,  praesertim  vento  adverso,  in  locis 
acclivibus,  et  post  cibum  excitatur  :  rarius  sed 
aliquando  jejunum  invadit ;  primo  molestia  et 
gravitas  ad  praecordia  urgent ;  dein  illico  dolo¬ 
res  et  angores  impatibiles  pectoris,  ad  laevum 
paulo  inclinatiores :  hi  via  mediastini  retror¬ 
sum  tendunt ;  at  aeger  quasi  os  pectoris  versus 
spinam  retrahi  sentit :  modo  dolores  fixi  sunt, 
alias  fere  totum  pectus  permeant;  saepe  sinis¬ 
trum,  nunc  alterutrum,  subinde  utrumque 
brachium  cruciantes ;  fere  tantum  dolet  ea 
pars  humeri,  quas  tendinem  musculi  pectoralis 
majoris  amplectitur  :  cuidam  dolor  totum  bra¬ 
chium  ad  summos  digitos  permeavit,  qui  por¬ 
ro  torpebant.  Parreio  neganti  brachii  affec¬ 
tum  proprie  ad  hunc  morbum  attinere,  dis¬ 
sentio;  quod  non  doluisse  in  exemplo  ab  eo 
edito,  alicui  rei  fortuitae  parum  adhuc  inteh 
lecta?,  attribuo. 


DE  ANGINA  PECTORIS. 


35 

•  Instante  accessione  miserrime  torquetur 
homo,  assidueque  necem  praesentem  timet/  ni 
statim  conquiescat  vel  moveri  desinat ;  quod 
ut  primum  fecerit,  extemplo  fere  evanescunt 
mala,  et  puncto  temporis  ad  officia  solita  va¬ 
let,  non  tamen  sine  gravi  motu  recidivi  morbi : 
antea  memoratum,  qui  ipse  sui  mali  historiam 
conscripsit,  accessio,  quo  minus  ambulare  per¬ 
sisteret,  non  impedivit ;  sed  inter  ambulan¬ 
dum,  sexta  quartave  horse  parte  elapsa,  sponte 
decessit 

Aliquando  plures  annos  post  impetum  pri¬ 
mum  morbus  conquiescit,  nisi  inter  aliquem 
nisum  aut  motum  intentiorem ;  at  longe  S2e- 
pius,  jam  inveterascente  morbo,  crebrius  et 
gravius  accessiones  incidunt;  et  non  modo 
non  sponte  quiescunt,  verum  etiam  plures  ho¬ 
ras,  imo,  ut  nonnulli  aiunt,  biduum,  triduum 
amplius  ve  nullo  levamine  perstiterint.  Prus- 

- ■  -  — --3 r 


*  Vide  London  Medical  Transactions,  tom.  iii. 

terea,  levissimis  cientur  noxis,  s^Epe  decumben¬ 
tem  vexantes,  eo  ut  fere  singulis  noctibus  sit 
surgendum  e  lecto.  Nunc  porro  equitando, 
tussiendo,  sternuendo,  desidendo  v^l  turbis 
animi  excitantur  :  plerumque  tamen,  nec  ul¬ 
lum  gestationis  genus,  neque  perae tse  actio¬ 
nes  naturales  eas  induxerunt :  unicum  *  no¬ 
vit  Heberdenus,  cui  stanti  aut  sedenti  su¬ 
pervenerunt.  Alii  alias  intolerabilem  crucia¬ 
tum  impetus  segri  depinxerunt :  quibusdam 
sensus  est  quasi  stricti  pectoris,  perinde  atque 
arcte  ligamento  constringerentur  ;  aliis  sensus 
doloris  pulsatilis  obtusi  infra  os  pectoris ; 
nonnullis,  quasi  molis  e  trunco  tantum  non 
humum  decidentis,  aut  omnium  motuum,  quos 
voluntas  non  regit,  quiscentium.  Accessiones 
comitari  solent  sensus  strangulationis,  modo 
vasorum  capitis  congestio,  et  vultus  turgens 
atque  rubens  aut  livens,  etiam  halitus  cutis, 
paulo  uberior  et  aliquantum  tenax  :  subinde 


^  Vide  London  Medical  Transactions,  tom.  ii. 

homo  tussit,  at  raro  difficulter  spirat ;  nimi¬ 
rum  inspiratio  plenior  s^epenumero  dat  leva¬ 
men.  Inveterascente  morbo,  si  accessio  stan¬ 
tem  corripiat,  sedenti  solvitur ;  si  sedentem, 
stanti.  Ructus,  et  humeri  spinaque  retracta, 
aut  pectus  antrorsum  fulcro  innitens,  quietem, 
aut  certe  levamen  signorum  aliquando  moli¬ 
untur. 

In  intermissionibus  quae  principio  plures 
hebdomadas  mensesve  perstant,  aeger  bene  ‘ 
valet ;  at  postea  vires  animi  et  corporis  resol¬ 
vuntur,  forsan  prse  vita  otiosa  et  quieta 
quam  habere  cogitur  ad  reditus  praecavendos. 

i 

Caetera  mala  s^pe  comitatur  palpitatio  cor¬ 
dis,  me  tamen  judice,  non  hujus  morbi  pro¬ 
pria,  sed  ad  vitium  alienum  referenda,  nem¬ 
pe  ad  hydropem  capsulae  cordis  vel  cavi  pleu¬ 
rae,  aut  aortam  ampliatam ;  quae  ni  adsint, 
abesse  videtur. 

c 

..  Inter  decessiones,  saltem  initio,  arterise  na¬ 
turaliter  micare  solent ;  at  in  impetu,  celeri¬ 
us,  exilius,  et  haud  sine  intermissione  moven¬ 
tur  ;  aliquando  momentum  horas  diutiusve 
non  saliunt  omnino.  Desiderium  et  concoctio 
ciborum,  et  caeterse  functiones  naturales,  ine- 
unte  morbo,  parum  turbantur ;  satis  bona  va¬ 
letudineque  fruitur  homo  in  intervallis,  nisi 
quod  paulo  strictior  est  alvus,  id  quod  ma¬ 
lum  intendere  consuevit. 

Ratio  caeli  et  tempestatum  aut  ad  acuen¬ 
dum  aut  sedandum  morbum  parum  valet 
alii-  hyeme,  alii  asstate  magis  conqueruntur. 
Quod  ad  diuturnitatem  atfectus,  certa  lege 
caret :  nunc  complures  annos  perseverat, 
tandem  occisuro  alieno  malo;  nunc  ocius, 
intra  paucos  menses  conficit,  citiusve ;  eo,  ut 
Faurl IUS  meminerit  quendam  obiise,  vix  am¬ 
plius  unicam  accessionem  expertum. 

qUJE  INCISIS  CADAVERIBUS  PATEFIUNT. 

Macula  ceerule^  vel  subnigras  aliquan¬ 
do  defuncti  cutem  male  habent ;  nonnullge 
satis  amplas,  fortasse  sanguinis  solutas  com¬ 
pagi,  et  arteriolarum  imbecillitati  tribuendae  ; 
modo  tumet,  sed  non  semper  mortui  vultus. 
*  Incisis  integumentis,  multo  plus  opinione 
conspicitur  adipis ;  eo  magis  in  animo  habi¬ 
ta  specie  spirantis,  saspe  tenuioris.  Cartilagi- 
'  nes  costarum  et  sterni  saepe  in  os  induruisse 
videntur;  humor  plerumque  sanguineus  et 
uberior  saepe  in  capsula  cordis  et  cavo  pleurae 
vel  alterutra  introspicitur :  praeter  consuetu¬ 
dinem,  haud  raro  adipe  obvoluta  basis  cordis 
et  mediastinum  observantur ;  cor  fere  sem¬ 
per  ampliatur,  bis  terve  tantum  coarctatum ; 

priEter  solitum  pallent  ejus  fibrse  motrices,  te¬ 
neriores,  flaccicl‘cE,  laceratu  facillimae  ;  intus 
cor  vel  in  os  converti,  certeve  eo  spectasse 
conspicitur ;  depleta  inveniuntur  ejus  cava, 
praesertim  leeva,  perinde  quasi  saepius  essent 
eluta  :  plusminusve  indurantur  valvula  mitra¬ 
lis  et  semilunares  aortjE ;  h^ec  preesertim  ubi 
se  arcuat,  amplificatur,  hic  illic  ossea  facta ; 
id  quod  aliquando  ulterius  se  ostendit. 

Arteria;  quie  cor  nutriunt,  ut  complures 
cadavera  introspicientes  notarunt,  semper  ubi 
eas  scrutati  sunt  medici,  corrumpuntur  : 
nunc  tunicae  iis  crassiores  sunt,  cartilaginem 
referentes ;  modo  sparsim  vel  ex  toto  osseae ; 
utrique  vitio  semper  accedit  natura  fibrinae 
vel  ossi  consimilis  earum  canalem  impediens, 
eo  ut  sanguini  sint  fere  imperviae  ;  h^c,  instar 
arboris,  ipsarum  sequitur  figuram.  Cuidaim, 
quem  Fothergillius  curavit,  nil  mortuo 
praeter  naturam  contigit,  nisi  macula  exigua 
juxta  cordis  apicem ;  arteriae  coronaria?,  haud 
memoratae,  fortasse  non  inspecta?  fuerant. 

Pulmones  plerumque  sani  sunt ;  nisi  quod 
s£epe  sanguine  referciri  conspiciuntur  eorum 

4 

vasa,  et  modo  muco  spumante  obturari  spira¬ 
menta  ;  necne  unquam  induruerint  vasa,  haud 
habeo  compertum. 

Viscera  abdominis  integra  esse  solent ;  pal¬ 
lere  et  contrahi  modo  jecur  observatur ;  et 
aorta  in  abdomine  ossea  esse  facta;  atque 
omentum  plus  solito  pinguescere. 

Nonnunquam  turgescunt  vasa  cerebri ;  et 
in  os  induruerunt  arteria  carotica  interna 
utraque  vel  alterutra,  etiam  dura  mater  ad  si¬ 
num  longitudinalem  superiorem  :  nunc  ca¬ 
va  cerebri  insolita  humoris  copia,  nunc  plex¬ 
us  choroideus  hydatidibus  scatuere. 

Dignum  est  notatu,  sanguinem  defuncti 
vix  aut  ne  vix  coire,  resoluta  ejus  fabrica.  Ex 
quo  Morgagnius  floruit  usque  ad  hodierna 
tempora,  hoc  fuit  conspectum ;  at  nullus, 

quantum  scio,  inde  aliquid  expromsit  lucis- 
ad  morbi  rationem  aut  curationem  illustran¬ 
dam  ;  semel  *  sanguis  inter  gravem  accessio¬ 
nem  detractus,  sponte  coiit ;  at  ipsissimo 
mortuo  resolutus  apparuit. 

Hacc  vitia  sunt  quas  in  cadaveribus  hoc 
morbo  ablatorum  reperta  sunt ;  ut  rarissime 
omnia  in  eodem,  sic  s^pissime  plura  paucio- 
rave. 


noxje  proclivitatem  dant. 


Noxas  opportunitatem  facientes,  summa 
hucusque  versantur  caligine ;  id  quod  scire 


*  Vide  apud  Parreium,  exemplum  memorabile  mali  affi¬ 
cientis  Reverendum  W.  S- - . 

licet  in  cunctis  malis  pravitatibus  cordis  ni¬ 
tentibus  :  illud  tamen  n6sse  oportet,  corpus 
pinguius,  brevius,  quadratum,  plenum  et  ve¬ 
getum  opportunius  esse,  quod  angina  pec¬ 
toris  corripiat ;  quod  tamen  aliquando  contra 
fit.  Otio,  cultui,  luxuique  dediti  vit^e,  eo  ma¬ 
gis  si  antea  contrarium  vivendi  genus  habuis¬ 
sent,  potissimum  ei  subjiciuntur  ;  et  qui  mul¬ 
tum  edunt  et  potant.  Quibusdam  placuit 
liunc  morbum  proprio  quodam  nexu  arthri¬ 
tidi  esse  cognatum  ;  recte  an .  secus  nescio ; 
sa:pe  arthriticos  adoriens,  ssepe  tamen  hujus 
expertes  tentat. 

V 


qUM  NOXM  MORBUM  EXCITANT. 

Ex  mali  notis  et  iis  qua?,  secto  corpore, 
prodeunt,  patet  vitia  cordis  omnium  malo- 

rum  esse  fontem.  Diu  in  dubio  fuit,  ipsius 
cordis  an  capsulas  ejus  pravitates  pepererint 
signa  morbi :  hodierni,  ex  causis  supra  com¬ 
prehensis,  sentiunt  vitium  arteriae  coronariae^ 
unice  hoc  facere.  Pahkeio  placet  hancce  i 
pravitatem  arteriarum,  quae  nutriunt  cor,  ea- 
rundem  inflammationi  antecedenti  deberi  ,* 
quam  sequitur  ut  osseam  naturam  intus  secer¬ 
nant  vasa  vasorum  :  neque  celandum  mem¬ 
branam  earum  internam  faciem  cingentem, 
quam,  inspecto  cadavere,  reperit  Pavthe- 
lius  huic  sententiae  convenire ;  nec  absi¬ 
mile  est  veri,  unicuique  anginae  exemplo  an¬ 
tea  contigisse  talem  inflammationem,  quan- 
quam  ipsa  rei  natura  vetet  quo  minus  hoc 
.  compertum  habeamus  :  at  vero  ex  qua  cor¬ 
poris  proprietate,  haecce  pravitas  enascatur, 
nondum  probe  intelligitur ;  neque  celandum 
est  rationem  hujus  rei  haud  fore  reperiendana 
dum  solertia  et  ingenium  multo  amplius  phy- 


*  Vide  Parrei  Introductionem  ad  Syncopen  Anginosam* 

siologiam  corporis  humani  illustraverint. 
Hoc  tamen  scire  juvat,  rivos  arterias  corona¬ 
rias  sic  impeditos,  minus  valere  ad  sanguinem 
per  fabricam  cordis  propellendum  ;  quo  fit  ut 
hoc  fonte  alimenti  obturato,  imbecillius  fieret, 
debilius  saliret,  palleret,  facile  laceratu,  tan¬ 
dem  ampliandum. 

Patet  igitur  origo  imbecillitatis  cordis,  et 
abnormis  et  inaequalis  sanguinis  circuitus  ; 
cor  nimirum,  pro  arteriis  et  venis  debilissi¬ 
mum  est,  non  potens  in  eas  urgendi  sangui¬ 
nem  vi  salutari,  quae,  quantum  novimus,  sa¬ 
nissimae  sunt :  ideoque  si  nixus  intentior,  ut 
ambulatio,  cursus,  basce  incitaverit,  cor  mo¬ 
lem  sanguinis  insolitam  accipiet ;  nempe  prae 
resolutione  ejus  virium  eidem  propellendo  im¬ 
par  factum :  bine  sinister  ventriculus  san¬ 
guine  refertus  et  incitatus,  nixus  vehementes 
ad  se  exinaniendum  edit ;  at  fere  incassum. 

Inter  hoc  molimen,  ni  fallor,  motu  spasmo- 

j) 

dico  aliquae  ejus  fibrarum  motricium  strin¬ 
guntur,  quo  forsan  referendum  est  multum  cru¬ 
ciatus  :  Neque  vero  inficiandum,  spasmus  nec¬ 
ne  sit,  in  dubio  esse  positum  :  adesse  tamen  cui¬ 
dam  cordis  parti  credere  inducor,  e  colloquio 
habito  cum  amico  summi  ingenii,  et  in  hoc 
morbo  curando  exercitatissimo,  cujus  opini¬ 
oni  me  plurimum  fateor  confidere;  recte  an 
secus  senserit,  non  certo  statuo ;  at  dolor  et 
angor  ex  improviso  instantes,  et  conquiescen¬ 
tes,  pulsusque  parum  abnormis  pro  parte  Ise- 
sa,  huic  sententiae  favere  videntur.  Quod  si 
esset  totius  cordis  spasmus,  ut  plerique  sen¬ 
tiunt,  arteriae  moverentur  omnino  sine  norma; 
et  cum  multis  et  diuturnis  intermissionibus, 
gravisque  cordis  urgeret  palpitatio.  At  for¬ 
tasse  aliquis  objiceret,  haud  simile  esse  ^veri 
punctum  quasi  cordis  solummodo  spasmo  la¬ 
borare  :  quanticunque  sit  hoc  argumentum, 
non  ideo  jam  dictae  opinioni  diffidere  indu¬ 
cor  ;  eo  magis  cum  aliquid  talis  variis  morbis 
spasmodicis  contingit. 

Quod  ad  alias  pravationes,  cor  pinguius 
aortam,  et  valvulas  cordis  induratas,  et  hy¬ 
dropem  capsulse  cordis  ;  etiamsi  eas  pro  nox¬ 
is  excitantibus  non  habeo,  nullus  tamen  du¬ 
bito,  quin  h®  vitium  arteriarum,  quse  nutriunt 
cor,  comitantes,  plurimum  valeant  ad  acces¬ 
siones  facilius  et  ssepius  accendendas;  imo 
fortasse  in  quibusdam  exemplis,  pl usquam  ip¬ 
se  morbus,  ad  segri  interitum  contulerunt. 


QUOMODO  MALUM  DIGNOSCATUR, 

Hucusque  absoluto  proposito,  videndum 
est  quomodo  hic  a  consimilibus  morbus  dig¬ 
noscatur.  Sincerus  et  aliis  pectoris  propriis 
haud  implicitus,  non  segre  discernitur;  qus 
autem  natura,  quid  nomen,  qu^e  sedes  esset 
ejus  alienis  involuti,  uti  apprime  medicorum 

interest  invenire,  ita  res  est  difficillima;  hi 
autem  sunt  morbi  anginam  pectoris  adeo  si-, 
mulantes,  ut  errandum  sit. 

Asthma. — Quidam  apud  terram  Europae 
continentem  medicinam  facientes,  anginam 
pectoris  esse  proprium  genus  asthmatis  spas¬ 
modici  senserunt.  H^ec  opinio  nihili  esse  vi¬ 
debitur  utriusque  indicia  scrutanti  :  illa  enim 
correptus  rarissime,  hoc  semper,  magna  spi¬ 
randi  difficultate  premitur :  huic  contingit 
inspiratio  strepens  cum  sibilo,  tussis  propria 
convulsiva ;  illi  nequaquam  :  hoc  pro  coeli 
ratione  ingravescit  et  mitescit ;  illa  vix  inde 
mutatur :  denique,  hoc  noctu  inter  decum¬ 
bendum,  illa  interdiu  et  inter  ambulandum 
invadit. 

Hydrothorax. — Inter  hunc  et  propositum 
morbum,  ubi  sincerus  est,  interest,  quod  in 
hydrope  pectoris  solum  humor  fluctuare,  icto 
pectore,  percipitur ;  quod  eidem  supinus  situs 

intendit,  at  angince  pectoris  levat  indicia; 
quod  huic  spiritus  multo  minus  laborat,  et 
arteriarum  pulsus  minus  et  rarius  intermit¬ 
tuntur  quam  illi ;  quod  huic  desunt  somni 
perturbati,  et  palpitatio  cordis  fortuitum  fere 
signum  est  habendum  ;  illi  tamen,  utrum  que 
perpetuum  est  indicium. 

Aneurismiis,  vel  amplificatio  arcus  aortce, — 
Angina  pectoris  ex  hoc  morbo  discernitur, 
perpetua  anxietate  et  summa  praecordiorum 
gravitate,  ssepe  etiam  cordis  palpitatione 
illius  aortae  vitii  propriis  ;  signis  porro  in  eo¬ 
dem  continenter  urgentibus ;  arteriis  porro  in 
aneurismo  sine  norma  et  oppressis  micanti¬ 
bus,  quasi  magno  impedimento  reniterentur ; 
et  in  angina  imbecillius  inter  accessiones,  per 
integritatem  naturaliter. 

Hydrops  Pericardii, — Hic  morbus  conti- 
tenter,  angina  pectoris,  interjectis  tempori¬ 
bus  urget ;  angina  porro  ita  desinit,  ut  conse- 


30 


DE  ANGINA  PECTORIS. 


quatur  integra,  ut  videtur,  valetudo,  et  motus 
arteriarum  naturalis ;  at  hydrops  pericardii, 
vix  quicquam  se  remittens,  assidue  stipatur 
arteriae  ictu  celeritatem  et  vim  inaequali ;  eo 
continuo  ingravescens,  ut  tandem  strangulet. 

Quod  si  anginae  accederet  unum  alterumve 
horum  malorum,  naturam  morbi  discernere 
res  imprimis  ardua  fit ;  neque  reperiuntur  ali¬ 
quae  satis  certae  notae  :  hic  aliquantum  affe¬ 
runt  lucis  iste  angor,  misero  instantem  vitae 
flammae  extinctionem  minitans,  et  dolor  ab 
osse  pectoris  spinam  et  sinistrum  latus  adiens, 
et  eodem  rediturus  unde  fuit  profectus. 

Anginam  pectoris  Syncope  con simillimam 
esse  voluit  P  A  KRE  IUS ;  sed  intereas  interest, 
quod  illi  vix,  nisi  gravius  instans  occideret, 
sensus  et  motus  penitus  conquiescunt ;  quod 
huic  deest  angor  illius  proprius  et  inter  deces¬ 
siones,  hasc,  dummodo  cordis  vitiis  nitatur, 
aegrum  palpitationi  torquendum  dimittit; 
denique,  quod  non  easdem  causas  agnoscunt. 

QUJS  EVENTUS  ESSET  MALI. 


Quod  ad  futuri  prsesagium,  ex  praedictis 
facile  constat  malum  exitum  fere  semper  esse 
augurandum;  auxilia,  ut  primum  morbus  in¬ 
cubuit,  levamen  moliri  posse,  et  fatum  differre, 
at  vix  sanitatem  reducere. 

In  quibusdam  scriptis  de  hoc  affectu,  hinc 
annis  viginti  aut  triginta  editis,  in  salutem  in¬ 
clinatus  esse  fertur;  at  vero  haud  asserere 
dubitabo  mala  hic  memorata  non  ad  anginam 
sed  aliorsum  esse  releganda ;  eo  magis  quod 
ubicunque  hujus  indicia  plane  prodierint,  se¬ 
rius  ocius  miserum  abstulerunt.  Si  acces¬ 
siones  nondum  sint  diuturna,  neque  nisi  in¬ 
tentioribus  noxis  incitentur,  longa  simul  inte- 

gritate  interjecta,  mors  nequaquam  erit  in 
propinquo :  sed  impetus  crebrius,  diutius, 
gravius  et  facilius  tentantes,  decumbentem 
et  quiescentem  invadentes,  pessimum  praesa¬ 
giunt  exitum,  cito  occisuri. 


qUM  SIT  CURA  TIO, 


Noxje  hunc  morbum  cientes,  et  pravitates 
cordis  repertae,  facile  ostendunt,  medicinam 
morbo  esse  longe  imbecilliorem,  non  valere 
ad  eum  radicitus  tollendum,  neque  profectu¬ 
ram',  dum  ignoramus  istas  primarias  et  vix 
percipiendas  mutationes  corporis,  pravitatum 
de  quibus  diximus  prienuncias  ;  sine  quarum 
notitia  non  erit  locus  maturo  auxilio,  quod 
medicina  aut  ratio  victus  polliceatur  ad  occur¬ 
rendum  antea  morbo  orituro.  Cum  igitur  te- 

iiebrye  obumbrantes  hoc  malum,  vetant  quo 
minus  hoc  exequamur,  summa  vi  nitendum 
est  ut  £egro  concilietur  quam  maximum  sola- 
tii,  et  fatum  quam  longissime  distaret.  In 
hunc  finem  ars  medici  duplex  amplectitur 
consilium.  Prmum,  oportet  sedare  vim  acces¬ 
sionis  praesentis,  eandemque  cito  et  fauste  sol¬ 
vere.  Secundum^  regressum  ejusdem  praeca¬ 
vere. 


CONSILIUM  PRIMUM. 

Quum,  ineunte  morbo,  accessiones,  causa 
sublata,  nimirum  nisu  motuve,  conquiescunt, 
neque  nisi  eo  inveterascente,  seger  sibi  metuit, 
medicina  ad  has  leniendas  et  solvendas  ssepe 
non  desideratur,  hsec  autem  remedia  prodesse 
consueverunt  ad  hoc  consilium. 

■, 'T  ■ 

Sanguinis  Detractio. — Venam  ferire,  auxilio 
est  praesentaneo  ;  quippe  quia  materia  detrac- 
ta-impetum  arteriarum  sedat,  eoque  acqessio- 

nes  levat :  qiianticunque  tamen  esset  hoc  re¬ 
medium,  non  minus  medico  cavendum,  ne 
xavo  imbecillo  et  diuturnitate  morbi  confec- 
to  adhibeatur ;  nam  tantum  pleniori,  et  prin¬ 
cipio  prodesse  solet :  ni  ita  se  res  habeat^ 
morbum  graviorem  reddit.  Si  secare  venam 
opus  esset,  imperat  Parreius  sanguinem  ex 
incisura  exigua  et  parce  elicere,  iegro  supino ; 
negat  amplius  tres  quatuorve  uncias  una  vice 
esse  mittendas. 

Qucb  Spasmum  solvunt. — Ha^c  juvare  pos¬ 
sunt,  spasmum  solvendo,  quo  cor  torqueri  vi¬ 
detur  ;  et  inter  ea  praepollet  Opium ;  quod 
tam.en,  quia  cor  et  arterias  incitat,  et  alvum 
contrahit,  prosit  necne  heereo  :  at  quia  Heber- 
DENO  et  Fothergillio  curantibus  profecit, 
haud  eo  uti  dubitarem,  ni  plenius  corpus  ve¬ 
taret.  Idem  scire  licet  de  emeteris  in  spas¬ 
mum  auxiliis ;  qualia  sunt,  iEther  Sulphuri- 
cus,  Moschus  Moschiferus,  Castor  Fiber,  Am- 
monia.  Laurus  Camphora,  Oleum  Succini, 

&c. ;  ipse  medicamentum  Ammoniam  et 
therem  habens  signa  levasse  comperi. 

Frictio,  Vesicatoria,  et  qu^  ruborem  mo¬ 
vent. — Haecce  porro  in  usu  sunt,  et  fortasse 
aliquantum  opis  tulerunt ;  quomodo  auxilien- 
tur,  non  statuo. 

Alcohol,  aliique  liquores  stillatitii  intus  as¬ 
sumpti,  primum  stimulando,  postea  exhau¬ 
riendo,  sunt  nocentissimi. 

Vomitus. — Peiicjvallio  placuit  vomitum 
moliri ;  testatur  angores  inde  fere  statim  le¬ 
niri.  Heberdenus  vomitum  inutilem  sta¬ 
tuit  ;  quem  quidem  nocuisse  judico,  quod 
nullus  fere  hodiernus  eo  uti  consuevit';  et 
quia  molimina  ad  vomendum,  agitando  cor¬ 
pus,  et  musculos  spiritui  dicatos  movendo, 
praesertim  septum  transversum,  perinde  atque 
ambulatio,  accessionem  illatura  aut  intentura 
esse  videntur. 

Ahi  Purgatio.— ?\xxgdiXt  alvum  est  tutiori, 
sed  paulo  tardiori  auxilio,  et  quod  quampri¬ 
mum  efficere  permagni  refert  curantis.  Pro- 

# 

dest,  exinaniendo  vasa  sanguinea,  eoque  cor¬ 
pus  extenuando  :  sed  praestat  infundere  in  al¬ 
vum  medicamenta  in  hoc  consilium ;  quse 
praecipit  Parreius  fieri  ex  muriate  sodae  et 
aqua  tepida.  Sic  aegro  conciliantur  dejectiones 
citius,  et  levioribus  musculorum  moliminibus, 
quam  in  ventriculum  sumptis;  qiiamobrem 
haec  non  est  praetermittendum. 


CONSILIUM  SECUNDUM. 

Ad  hoc  consilium  perficiendum  maxime 
nitendum  est  victu  et  vitae  genere  idoneis ;  et 
tali  curatione  utendum,  qualis  ad  sanguinis 
abundantiam  et  corporis  plenitudinem  pro¬ 
clivitati  occurreret. 

Victus  Ratio. — Juvant  ilii  cibi  qui  concoctu 
sunt  faciles,  neque  nimium  nutrimenti  prae- 

bent.  Quidam  prascipiunt  a  carnibus  ex  toto 
esse  abstinendum,  id  quod  saspe  proderit :  at 
quia  aagro  ingratum,  neque,  malo  leviore  et 
recentiore,  necessarium  est,  paululum  carnis 
concedere  praestabit :  at  cavendum  ne  aegro¬ 
tanti  in  hac  re  nimis  indulgeatur.  Quodcun¬ 
que  genus  esset  esc^e,  parcius  et  sjspius, 
quam  largius  et  rarius,  sumendum ;  quod 
neglectum  praeceptum,  ssepe  consequitur  no¬ 
va  mali  accessio. 

Dilutce  et  modica  potiones  juvant.  Parca 
manu  ingerenda  sunt  juscula  omnigena,  et  in¬ 
fusum  Theae  et  Coifsese,  quippe  qu^  nocent, 
flatum  moliendo,  ventriculum  distendendo,  eo- 
que  spiritum  impediendo.  Neque  tamen  defu¬ 
erunt  occasiones  victu  ab  hoc  alieno  utendi  y 
et  interdum  auxilio  erit  cibus  lautior ;  quae 
res  lege  certa  carens,  medici  solertia  et  ipsius 
aegri  experientia  regitur,  quae  s^pe  quid  pro¬ 
sit,  quid  noceat  optime  suggerit. 

Liquores  fermentatione  facti,  et  qui  inde 
distillantur,  omnesque  aere  isto  acido  carboni- 
co  scatentes,  nocentissimi  sunt ;  quales  sunt 
Cerevisios,  Vina  e  pyris  et  pomis  confecta, 
etc.  Commonet  Paereius  prse  cseteris  biben¬ 
dam  esse  aquam  meram,  aut  paululo  vini  vel 
cujusvis  aromatis  mistam. 

Exercitatio. — Proxime  victum,  exercitatio 
valentissimo  est  praesidio  :  media  praestabit, 
quae  excretiones  eliciat,  neque  tamen  nimium 
incitaret,  et  semper  citra  sudorem.  '  Am¬ 
bulatio  citatior,  praesertim  in  acclivibus  locis, 
simul  adverso  vento,  magis  veneno  vitanda, 
quippe  quae  potentissimae  noxa3  sit ;  ea  facta 
exercitatione,  quam  usu  aeger  compererit  ju¬ 
vare,  aut  non  esse  impatibilem.  Gestatio  et 
equitatio  anteponuntur,  quia  parum  agitant, 
aut  ad  accessiones  ciendas  valent,  prsaeertim 
equitatio. 

Sanguinis  Detractio. — Hanc  ad  morbi  im- 
l^etus  prascavendos  utissilimam  esse  judicavit 
Parueius  ;  et  strenue  illam  sententiam  re¬ 
fellere  conatur,  nimirum,  venam  ssepius  in¬ 
cisam  corpus  implere,  non  extenuare :  recte 
an  secus  senserit,  non  pro  certo  statuo ;  at 
valde  suspicor  eum  erravisse,  quia  sanguis 
citissime  alimenti  concoctione  renovatur,  et 
quia  ejus  detractio,  arteriis  solito  stimulo  pri¬ 
vatis,  secretionem  et  excretionem  cohibet ; 
porro,  Heberdeni  auctoritate  nixus,  hoc  re- 

i 

medium  saltem  inutile  existimo. 

A  hi  Purgatio. — Nullus  medicus,  quantum 
scio,  hanc  non  strenue  praecepit,  neque  du¬ 
bium  moveri  potest,  quin  summi  semper  sit 
momenti  alvum  solutam  servare,  eoque  cor¬ 
pus  deplere ;  quem  in  finem  optime  dantur 
Sales  Medii  et  Submurias  Hydrargyri. 

o 

A 

Fonticuli  Qt  Setacea. — Horum  institutio,  vel 


40 


DE  ANGINA  PECTORIS. 


apud  cervices  vel  crura  aut  brachia,  mate¬ 
riam  detrahendo,  prodesse  consueverunt ;  et, 
ni  in  dubio  esset,  necne  exempla  a  Macbkidio 
memorata  ad  anginam  pectoris  pertinerent, 
illis  remediis  maxime  confideremus,  ob  sum¬ 
mas  laudes  quibus  ea  dignatus  est  hic  medi¬ 
cus  :  certe  nil  unquam  nocent,  et  non  cu¬ 
ranti  praetermittenda  sunt. 

Vesicatoria, — Pari  ratione  praesidio  sunt 
vesicatoria :  fertur  profuisse  ossi  pectoris,  ad¬ 
mota  linteola  hoc  liquore  madefacta 

Tartritis  Antimon.  et  Potassse,  5i* 

Tincturce  Camphoras, 

Aquae  Fontanae,  Ibj.  Misce. 

Hoc  medicamentum  inflammationem  et  efflo- 
rescentiam  cutis  movet,  et  fortasse  haud  alia 
ratione  quam  vesicatoria,  proficit. 


Vide  London  Medical  and  Phvsical  Journal,  tom.  vi. 

Digitalis  Purpurea. — Folia  hujus*  planta? 
usitatissima  sunt  in  multis  morbis,  ipra?  facul¬ 
tate  qua  pollent  sedandi  impetum  cordis  et 
arteriarum  ;  unde  quibusdam  placuit  non 
inutilia  esse  ad  accessiones  praevertendas  :  at 
vero  quanticunque  sint,  haud  celandum  vi¬ 
vendi  apta  ratione  morbum  esse  vincendum, 
medicinam  tantum  esse  minori  auxilio  et  is¬ 
tis  solum  medicamentis  fidendum,  quae  cor¬ 
pus  deplent,  et  manifeste  afficiunt. 

Denique,  ut  brevi  loquar,  animi  et  cor¬ 
poris  quies  summopere  conciliari  debent ; 
noxis  excitantibus  maxima  cura  evitatis  : 
xgro  nocentissima  sunt  loca  hominum  fre¬ 
quentia  referta,  eoque  debet  effugere  spec¬ 
tacula,  theatra  et  similia;  aer  enim,  vaporibus 
impuris  et  calidis  imbutus,  spiritum  turbat^ 
et  strepitus  aliaeque  noxae  horum  locorum 
animum  excitant :  aeger  non  debet  negotia 
persequi,  quae  mentem  contristant  :  hinc  ju¬ 
vant  varium  vitae  genus,  rus,  jucunda  ami- 

eorum  sodalitas,  ist^eque  exercitationes  qu8& 
neque  animi  nec  corporis  vires  nimium  in¬ 
tendunt,  tamen  modice  cient,  et  ob  omni  sor 
licitudine  abstrahunt. 


FINIS. 


